C 79/18
EL
Επίσημη Εφημερίδα της Ευρωπαϊκής Ένωσης
2.3.2023
Επανεξέταση των καταναλωτικών προτύπων 8.
επισημαίνει ότι η παγκόσμια παραγωγή κλωστοϋφαντουργικών προϊόντων σχεδόν διπλασιάστηκε μεταξύ 2000 και 2015.
Δεδομένου ότι τα είδη ένδυσης αντιπροσωπεύουν το μεγαλύτερο μερίδιο της κατανάλωσης κλωστοϋφαντουργικών προϊόντων στην ΕΕ (81 %), η τάση χρήσης ενδυμάτων για όλο και συντομότερες περιόδους πριν από την απόρριψή τους συμβάλλει σε μη βιώσιμες μορφές υπερπαραγωγής και υπερκατανάλωσης· 9.
ζητεί την ολοένα μεγαλύτερη διάδοση μοντέλων παρέμβασης για την προώθηση της συνειδητής και βιώσιμης χρήσης των κλωστοϋφαντουργικών υλικών, ιδίως όσον αφορά συγκεκριμένα είδη ενδυμάτων που είναι πιθανότερο να απορριφθούν από τους καταναλωτές πριν από το τέλος της ωφέλιμης ζωής τους.
Τέτοιες δράσεις, όπως τα συστήματα ανταλλαγής (swap schemes), ο δανεισμός ενδυμάτων και οι εκστρατείες ευαισθητοποίησης, αντιμετωπίζουν διάφορα εμπόδια που συνδέονται με προκαταλήψεις σχετικά με τα μεταχειρισμένα ενδύματα όσον αφορά την ποιότητα, την υγιεινή ή την ποικιλία των προσφερόμενων προϊόντων· 10. τονίζει την ανάγκη εντατικοποίησης της αναζήτησης καινοτόμων λύσεων (μηχανές, εγκαταστάσεις, ψηφιακές πλατφόρμες) για τη διαλογή, την επαναχρησιμοποίηση και την ανακύκλωση των συλλεγόμενων αποβλήτων κλωστοϋφαντουργικών προϊόντων, καθώς και για τη βελτιστοποίηση της συμπεριφοράς των υλικών· 11.
επισημαίνει ότι η ζήτηση της αγοράς για κυκλικά προϊόντα και υπηρεσίες εξακολουθεί να είναι ανεπαρκής, γεγονός που αποτελεί σημαντικό εμπόδιο για την εφαρμογή κυκλικών επιχειρηματικών μοντέλων· ενθαρρύνει τις εθνικές, περιφερειακές και τοπικές αρχές να διαδραματίσουν ενθαρρυντικό ρόλο εφαρμόζοντας εργαλεία για τη στήριξη της υιοθέτησης επιχειρηματικών μοντέλων που βασίζονται σε μια νοοτροπία χρήσης και όχι ιδιοκτησίας, θεσπίζοντας κανονισμούς για τη μεταφορά και το εμπόριο κλωστοϋφαντουργικών προϊόντων (συμπεριλαμβανομένων των ροών αποβλήτων) και προωθώντας ρυθμιστικά κίνητρα (όπως μειώσεις του ΦΠΑ ή εφαρμογή της αρχής της διευρυμένης ευθύνης του παραγωγού) για τη στήριξη της μίσθωσης αντί της αγοράς, των πλατφορμών κοινής χρήσης, της επιστροφής και μεταπώλησης και των καταστημάτων μεταχειρισμένων, καθώς και μέσω της επαναξιολόγησης της επισκευής, της αναβαθμιστικής ανακύκλωσης και της συντήρησης των κλωστοϋφαντουργικών προϊόντων· αναγνωρίζει επίσης ότι τα εν λόγω επιχειρηματικά μοντέλα μπορούν να έχουν θετικό αντίκτυπο στις επιδόσεις περιβαλλοντικής βιωσιμότητας στους τομείς της υγείας, του τουρισμού, των κατασκευών και άλλων βασικών δημόσιων υπηρεσιών· 12.
χαιρετίζει την πρωτοβουλία για την ενδυνάμωση των καταναλωτών όσον αφορά την πράσινη μετάβαση (2) και τους επακόλουθους κανόνες της ΕΕ που θα διασφαλίζουν ότι οι καταναλωτές λαμβάνουν πληροφορίες στο σημείο πώλησης σχετικά με μια εμπορική εγγύηση για την ανθεκτικότητα των κλωστοϋφαντουργικών προϊόντων, καθώς και πληροφορίες σχετικά με τη δυνατότητα επισκευής τους· ενθαρρύνει την Επιτροπή να συνεχίσει να εργάζεται για τη θέσπιση ελάχιστων κριτηρίων για όλα τα είδη οικολογικών ισχυρισμών στο πλαίσιο της πρωτοβουλίας για τους οικολογικούς ισχυρισμούς (3)· Ευρεία πραγμάτωση του σχεδιασμού για την κυκλικότητα 13. αναγνωρίζει ότι ο σχεδιασμός για μεγαλύτερη ανθεκτικότητα μπορεί να παρατείνει τη διάρκεια ζωής των κλωστοϋφαντουργικών προϊόντων, των ειδών ένδυσης, των δερματίνων ειδών και των υποδημάτων (τομέας TCLF), μειώνοντας έτσι τα απόβλητα κλωστοϋφαντουργικών προϊόντων και τη συνολική χρήση παρθένων υλικών και χημικών ουσιών· επικροτεί το έργο της Επιτροπής για την ανάπτυξη δεσμευτικών ειδικών ανά προϊόν απαιτήσεων οικολογικού σχεδιασμού, προκειμένου να αυξηθούν οι επιδόσεις του τομέα TCLF όσον αφορά την ανθεκτικότητα, τη δυνατότητα επαναχρησιμοποίησης, τη δυνατότητα επισκευής, την ανακυκλωσιμότητα από ίνα σε ίνα και την υποχρεωτική περιεκτικότητα σε ανακυκλωμένες ίνες· 14.
υποστηρίζει σθεναρά την ανάγκη για κοινά πρότυπα βιωσιμότητας, τα οποία θεωρούνται απαραίτητα για τη συμμετοχή των επιχειρήσεων στην εκτίμηση των περιβαλλοντικών επιπτώσεων των προϊόντων τους· 15.
επιδοκιμάζει τις πτυχές της Στρατηγικής όσον αφορά σαφέστερες πληροφορίες σχετικά με την κυκλικότητα του τομέα TCLF και ένα ψηφιακό διαβατήριο προϊόντος με βάση τις υποχρεωτικές απαιτήσεις πληροφόρησης όσον αφορά την κυκλικότητα και άλλες περιβαλλοντικές πτυχές· καλεί την Επιτροπή να καταστήσει το ψηφιακό διαβατήριο προϊόντος διαθέσιμο σε όλους τους ενδιαφερόμενους φορείς και τους καταναλωτές, και να συμπεριλάβει πληροφορίες σχετικά με τις συνθήκες εργασίας και τον τρόπο επισκευής και επαναχρησιμοποίησης των προϊόντων· 16.
θεωρεί ότι κατά τον καθορισμό των ελάχιστων απαιτήσεων για τα προϊόντα του τομέα TCLF, στόχος του οποίου θα πρέπει να είναι η βελτίωση της συνολικής οικολογικής ισορροπίας καθ’ όλη τη διάρκεια του κύκλου ζωής, θα πρέπει να τηρούνται οι ακόλουθες αρχές:
(2) (3)
COM(2022) 143 — Πρόταση οδηγίας όσον αφορά την ενδυνάμωση των καταναλωτών για την πράσινη μετάβαση μέσω καλύτερης προστασίας από αθέμιτες πρακτικές και καλύτερης ενημέρωσης.
Πρωτοβουλία για την τεκμηρίωση των οικολογικών ισχυρισμών — Περιβάλλον — Ευρωπαϊκή Επιτροπή (europa.eu).